

**ประกาศ องค์การบริหารส่วนตำบลคลองใหม่**

**เรื่อง ประชาสัมพันธ์การเปิดเผยราคากลางและการคำนวณราคากลางการจัดซื้อจัดจ้าง**

**โครงการปรับปรุงเปลี่ยนแปลงท่อเมนประปา HDPE หมู่ที่ 3**

**ตำบลคลองใหม่ อำเภอสามพราน จังหวัดนครปฐม**



 ตามพระราชบัญญัติการจัดซื้อจัดจ้างและการบริหารพัสดุภาครัฐ พ.ศ. 2560 มาตรา 63
บัญญัติว่า “ภายใต้บังคับมาตรา 62 ให้หน่วยงานของรัฐประกาศรายละเอียดข้อมูลราคากลางและการคำนวณราคากลางในระบบเครือข่ายสารสนเทศของกรมบัญชีกลาง ตามวิธีการที่กรมบัญชีกลางกำหนด” ประกอบกับพระราชบัญญัติประกอบรัฐธรรมนูญว่าด้วยการป้องกันและปราบปรามการทุจริต พ.ศ. 2561 ให้หน่วยงานของรัฐดำเนินการประกาศรายละเอียดข้อมูลราคากลางและการคำนวณราคากลางสำหรับการจัดซื้อจัดจ้างที่มีวงเงินเกิน 500,000 บาท (ห้าแสนบาทถ้วน) ไว้ในเว็บไซต์ของหน่วยงานของรัฐ และเว็บไซต์ศูนย์ข้อมูลการจัดซื้อจัดจ้างภาครัฐ (www.gprocurement.go.th) ของกรมบัญชีกลาง โดยรายละเอียดข้อมูลราคากลางที่หน่วยงานของรัฐ ต้องประกาศ ให้ถือปฏิบัติตามคู่มือแนวทางประกาศรายละเอียดข้อมูลราคากลางและการคำนวณราคากลางเกี่ยวกับการจัดซื้อจัดจ้างของหน่วยงานรัฐ เพื่อให้ประชาชนเข้าตรวจดูได้ โดยให้เป็นไปตามหนังสือกรมบัญชีกลาง ด่วนที่สุด ที่ กค 0433.2/ว206 ลงวันที่ 1 พฤษภาคม 2562

 องค์การบริหารส่วนตำบลคลองใหม่ อำเภอสามพราน จังหวัดนครปฐม จะดำเนินการจัดจ้างโครงการปรับปรุงเปลี่ยนแปลงท่อเมนประปา HDPE หมู่ที่ 3 ตำบลคลองใหม่ ปรับปรุงเปลี่ยนแปลงท่อเมนประปาเดิม เป็นท่อ HDPE Ø 90 มิลลิเมตร ชั้น PE 80 PN 8 ความยาว 1,100 เมตร พร้อมเชื่อมท่อเมนประปาเดิมและเชื่อมต่อประปาครัวเรือน ตามแบบและรายละเอียดขององค์การบริหารส่วนตำบลคลองใหม่ พร้อมป้ายประชาสัมพันธ์โครงการ จำนวนเงินงบประมาณ 420,000 บาท (สี่แสนสองหมื่นบาทถ้วน) ราคากลาง 420,000 บาท (สี่แสนสองหมื่นบาทถ้วน) จึงขอประชาสัมพันธ์การเปิดเผยราคากลางและการคำนวณราคากลางการจัดซื้อจัดจ้าง ในราคางานจ้างก่อสร้างดังกล่าวข้างต้น รายละเอียดตามตารางแสดงวงเงินงบประมาณที่ได้รับจัดสรรและราคากลางในงานจ้างก่อสร้าง ปรากฏตามเอกสารแนบท้ายประกาศฉบับนี้

 จึงขอประชาสัมพันธ์เพื่อให้ทราบโดยทั่วกัน

ประกาศ ณ วันที่ 13 เดือน พฤศจิกายน พ.ศ. 2566

 (นายเอนก น้อยพิทักษ์)

 นายกองค์การบริหารส่วนตำบลคลองใหม่

**แบบ บก.01**

**ตารางแสดงวงเงินงบประมาณที่ได้รับจัดสรรและราคากลางในงานจ้างก่อสร้าง**

**1. ชื่อโครงการ** โครงการปรับปรุงเปลี่ยนแปลงท่อเมนประปา HDPE หมู่ที่ 3 ตำบลคลองใหม่

**2. หน่วยงานเจ้าของโครงการ**  องค์การบริหารส่วนตำบลคลองใหม่อำเภอสามพราน จังหวัดนครปฐม

**3.** **วงเงินงบประมาณที่ได้รับจัดสรร** 420,000 บาท (สี่แสนสองหมื่นบาทถ้วน)

**4.** **ลักษณะงานโดยสังเขป**  ปรับปรุงเปลี่ยนแปลงท่อเมนประปาเดิม เป็นท่อ HDPE Ø 90 มิลลิเมตร ชั้น PE 80 PN 8

 ความยาว 1,100 เมตร พร้อมเชื่อมท่อเมนประปาเดิมและเชื่อมต่อประปาครัวเรือน

 ตามแบบและรายละเอียดตามแบบขององค์การบริหารส่วนตำบลคลองใหม่

 พร้อมป้ายประชาสัมพันธ์โครงการ

**5. ราคากลางคำนวณ** ณ วันที่ 30 เดือน ตุลาคม พ.ศ. 2566 เป็นเงิน 420,000 บาท (สี่แสนสองหมื่นบาทถ้วน)

**6.** **บัญชีประมาณการราคากลาง**

 6.1 แบบสรุปผลการประมาณราคาค่าก่อสร้าง (ปร.5)

 ๖.๒ ใบประมาณการราคาค่าก่อสร้าง (ปร.4)

**7. รายชื่อคณะกรรมการกำหนดราคากลาง**

 7.1 นายเกรียงศักดิ์ ทำสวน ตำแหน่ง ผู้อำนวยการกองช่าง

 7.2 นายพลเทพ ศรลัมพ์ ตำแหน่ง นิติกรชำนาญการ

 7.3 นายนเรศ นามวงศ์อภิชาติ ตำแหน่ง นายช่างโยธาชำนาญงาน